Scinzus Abe
Scinzus Abe Res apud Vicidata repertae: Nativitas: 21 Septembris 1954; Shinjuku Obitus: 8 Iulii 2022; Nara Medical University Hospital Patria: Iaponia Familia Genitores: Shintarō Abe; Yōko Abe Coniunx: Akie Abe Memoria Sepultura: Kirigaya Funeral Hall Scinzus Abe, seu litteris Iaponicis 安倍 晋三 Abe Shinzō (ad Tokium natus die 21 Septembris 1954; Narae impetu armorum igniferorum necatus die 8 Iulii 2022), fuit politicus Iaponiensis, qui munere primi ministri et praesidis Factionis Democraticae Liberalis Iaponiae a die 26 Septembris 2006 usque ad diem 26 Septembris 2007, iterum a mense Decembri 2012 ad diem 15 Septembris 2020 functus est, diutissime in historia Iaponiensi merens. Fuit etiam principalis consilii secretarius ab anno 2005 usque in annum 2006, Junichiro Koizumi primo ministro, et breviter dux factionis adversae anno 2012. Alumnus universitatum Seikei et Californiae Meridianae fuit.